**МОДЕЛ УГОВОРА**

**О НАБАВЦИ, ИСПОРУЦИ И МОНТАЖИ ВИДЕО НАДЗОРА НА ЈАВНИМ ПОВРШИНАМА И ЈАВНИМ ОБЈЕКТИМА У ВРЊАЧКОЈ БАЊИ**

**1.Општинске управе општине Врњачка Бања**,Крушевачка бр.17,ВрњачкаБања, ПИБ 100917981, Матични број: 07175981, коју заступа Заменика начелника Општинске управе општине Врњачка Бања, Славиша Пауновић (у даљем тексту: Наручилац) и

*2...............................................................................................са седиштем у ............................................, улица , ПИБ:.......................... Матични број: ........................................ Број рачуна: ............................................ Назив банке, кога заступа.................................................................(у даљем тексту:* ***Добављач****),*

*у заједничкој понуди- ...........................................................................................са седиштем у ............................................, улица, ПИБ:.......................... Матични број: ......................................(остали понуђачи из групе понуђача) подизвођачи ...........................................................................................са седиштем у ..............................................., улица……………………………………………………., ПИБ:.......................... Матични број: .......................................(назив подизвођача),*

*Основ уговора:*

- Одлука о приступању реализацији Пројекат „Видео надзор на јавним површинама и јавним о бјектима у Врњачкој Бањи“, бр.9-190/21 од 05.04.2021.год.;

- Закључак Савета за координацију послова безбедности саобраћаја на путевима на територији општине Врњачка Бања, бр. 110-65/21 од 07.04.2021.год.;

- Одлука о спровођењу поступка јавне набавке добара број :400-827/21 од 09.04.2021.год;

- Одлука о додели уговора број: \_\_\_\_\_\_\_\_\_од\_\_\_\_\_\_\_\_\_2021.године(попуњава Наручилац);

- Понуда понуђача број\_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_.2021.године(попуњава Добављач)

# ПРЕДМЕТ УГОВОРА

**Члан 1.**

Предмет Уговора је набавка, испорука и монтажа опреме за видео надзор на јавним површинама и јавним објектима У Врњачкој Бањи.

Добављач се обавезује да испоручи, угради и пусти у рад опрему из

претходног става овог члана, у свему према Понуди број \_\_\_\_\_\_\_\_\_ од\_\_\_.2021.год.

# ВРЕДНОСТ РАДОВА

**Члан 2.**

Укупна уговорена вредност за испоручену, уграђену и пуштену у рад опрему из члана 1. овог Уговора износи:

* без обрачунатог пореза на додату вредност динара,
* **односно** ,
* са обрачунатим порезом на додату вредност динара.

Обавезу обрачуна и плаћања пореза на додату вредност на укупну вредност Уговора сноси порески обвезник сагласно Закону о порезу на додату вредност, подзаконским актима и пратећим прописима.

Јединичне цене из прихваћене Понуде су фиксне и не могу се мењати услед повећања цена елемената на основу којих су одређене.

# НАЧИН ПЛАЋАЊА

**Члан 3.**

Наручилац ће укупну уговорену цену за испоруку, уградњу и пуштање у рад опреме исплатити Добављачу у складу са средствима опредељеним за ове намене по основу чл. 53. Одлуке о буџету општине Врњачка Бања за 2021.год.(„Сл.лист општине Врњачка Бања“, бр. 71/20 и 15/21), и то:

-2021. година: 14.166.666,66 динара без ПДВ; односно 17.000.000,00 са ПДВ;

-2022.године: 14.166.666,66 динара без ПДВ; односно 17.000.000,00 са ПДВ;

-2023.године: 14.166.666,66 динара без ПДВ; односно 17.000.000,00 са ПДВ,

у роковима предвиђеним Законом о роковима измирења новчаних обавеза у комерцијалним трансакцијама („Сл.гласник РС“ бр. 119/2012, 68/2015,113/2017 и 91/19).

**ИСПОРУКА ОПРЕМЕ**

**Члан 4.**

Стручни надзор над извршењем уговора о јавној набавци, вршиће лице које именује Наручилац (у тексту: Надзорни орган). Надзорни орган ће издавати налоге за извођење радова Добављачу, водећи рачуна о расположивим средствима по годинама и укупно уговореним средствима.

Укупна уговорена цена садржи све трошкове које Добављач има у реализацији Уговора и обухвата: монтажу опреме као и све услуге неопходне за извршење предмета набавке, али и трошкове организацције локације монтаже, осигурања, припремних радова, помоћних материјала и опреме, трошкове евентуалних контролних испитивања по налогу надзорног органа, трошкове издавања средстава обезбеђења, евентуално постављање привремене саобраћајне сигнализације, али и све остале

Привремене и окончана ситуација испостављају се Наручиоцу у шест примерака и морају бити оверене од стране надзорног органа пре доставе Наручиоцу

Уколико Наручилац делимично оспори испостављену ситуацију, дужан је да исплати неспорни део ситуације.

Кoмплетну документацију неопходну за оверу окончане ситуације: одговарајуће атесте за уграђени материјал и набавку опреме и другу документацију Извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач признаје без права на приговор.

Обавезе које доспевају у наредној, односно наредним буџетским годинама могу бити реализоване највише до износа који ће за ту намену бити одобрене у тој буџетској години.

# РОК ЗА ИЗВОЂЕЊЕ РАДОВА

**Члан 5.**

Добављач се обавезује да опрему која је предмет овог уговора испоручи, угради и пусти у рад у року од (масимално до 6 месеци), рачунајући од дана увођења у посао.

Увођење у посао се врши у присуству овлашћених представника Наручиоца, Добављача и стручног надзора и констатује се записником. Датум увођења у посао уписује се у посебан записник, а сматраће се да је увођење у посао извршено даном кумулативног стицања следећих услова :

* да је Добављач Наручиоцу доставио банкарску гаранцију за добро извршење посла;
* да је Добављач Наручиоцу доставио полису осигурања од одговорности за штету причињену трећим лицима и стварима трећих лица.

Утврђени рокови се не могу мењати без сагласности Наручиоца.

# Члан 6.

Рок за извођење радова/тј.испоруке, уградње и пуштање у рад опреме која је предмет овог уговора се продужава на захтев Добављача :

* у случају прекида радова који траје дуже од 2 дана, а није изазван кривицом Добављача;
* у случају елементарних непогода и дејства више силе;
* у случају прекида рада изазваног актом надлежног органа, за који није одговоран Добављач.
* Уговарања значајних вишкова радова (преко 10%);
* било које обуставе радова које нису последице пропуста Добављача

Захтев за продужење рока извођења радова који су предмет овог уговора, у писаној форми, уз сагласност стручног надзора, Добављач подноси Наручиоцу у року од два дана од сазнања за околност из става 1 овог члана, а најкасније 5 дана пре истека коначног рока за завршетак радова.

Уговорени рок је продужен када се са тим сагласи Наручилац и када се закључи анекс уговора.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

Све измене уговора вршиће се сагласно чл. 155.Закону о јавним набавкама.

# ОБАВЕЗЕ ДОБАВЉАЧА

**Члан 7.**

Добављач се обавезује да испоруку, уградњу и пуштање у рад опреме која је предмет овог уговора изведе у складу са својом Понудом, важећим прописима, техничким прописима, инвестиционо - техничком документацијом и овим уговором, и да по завршетку радова изведене радове преда Наручиоцу .

Ради извођења радова који су предмет овог уговора, Добављач се обавезује да обезбеди радну снагу, материјал и другу опрему, изврши предметне радове, као и све друго неопходно за потпуно извршење радова који су предмет овог уговора.

Добављач се обавезује :

* да испуни све уговорене обавезе стручно, квалитетно, према важећим стандардима за ту врсту посла и у уговореном року;
* да обезбеди довољну радну снагу и благовремену испоруку уговореног материјала и опреме потребну за извођење уговором преузетих радова;
* да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
* да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;
* да се строго придржава мера заштите на раду;
* да омогући вршење стручног надзора на објекту;
* да уредно води сву документацију предвиђену законом и другим прописима Републике Србије, који регулишу ову област;
* да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, или убрзања извођења радова када је запао у доцњу у погледу уговорених рокова извођења радова;
* да по завршеним радовима одмах обавести Наручиоца да је завршио радове и да је спреман за њихов пријем;
* да сноси трошкове накнадних прегледа комисије за пријем радова уколико се утврде неправилности и недостаци;
* да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Добављач мора да приступи у року од 5 дана по пријему писаног позива од стране Наручиоца.

# ОБАВЕЗЕ НАРУЧИОЦА

**Члан 8.**

Осим обавеза које су утврђене другим одредбама овог уговора, наручилац има обавезу да:

* Да Добављачу плати уговорену цену под условима и на начин одређен чл. 2. и 3. овог уговора.
* Да присуствује увођењу Добављача у посао , о увођењу Добављача у посао сачиниће се посебан записник;
* Да учествује у раду комисије за примопредају радова и коначни обрачун са стручним надзором и извођачем;
* Да по завршетку радова прими наведене радове;
* Да обезбеди вршење стручног надзора над извршењем уговорних обавеза Добављача.

# БАНКАРСКЕ ГАРАНЦИЈЕ

**Члан 9.**

Добављач је обавезан да приликом потписивања Уговора, а најдуже у року од 7 дана од дана закључења уговора, Наручиоцу преда:

1. **Гаранцију банке за добро извршење посла** која мора имати клаузулу да је безусловна, неопозива, без права на приговор и платива на први позив и сви елементи гaрaнције морaју бити у потпуности усaглaшени сa конкурсном документaцијом (рокови, износ), у висини 10% од уговорене цене радова без ПДВ- а, са роком важности најмање 10 дана дуже од истека рока за коначно извршење посла.

Ако се зa време трaјaњa овог Уговорa промене рокови зa извршење уговорне обaвезе, вaжност бaнкaрске гaрaнције зa добро извршење послa морa се

продужити. Нaручилaц ће уновчити поднету гaрaнцију уколико понуђaч не буде извршaвaо своје уговорене обaвезе у роковимa и нa нaчин предвиђен овим Уговором;

1. Добављач је обавезан да приликом примопредаје изведених радова, потписивања записника, Наручиоцу преда **гaрaнцију банке зa отклaњaње грешaкa у гaрaнтном року,** која мора имати клаузулу да је безусловна, неопозива, без права на приговор и платива на први позив и сви елементи гaрaнције морaју бити у потпуности усaглaшени сa конкурсном документaцијом (рокови, износ), издaту у висини од 10% од вредности закљученог уговорa без ПДВ-а, сa роком вaжности најмање 10 дaнa дужим од гaрaнтног рокa. Наручилац ће уновчити поднету гaрaнцију зa отклaњaње грешaкa у гaрaнтном року у случaју дa извођач не изврши обaвезу отклaњaњa квaрa који би могaо дa умaњи могућност коришћењa предметa уговорa у гaрaнтном року.

У случају продужења уговореног рока за извршење предмета овог Уговора, Добављач је сагласан и обавезује се да достави Наручиоцу нове или анексе већ предатих банкарских гаранција из овог члана Уговора, са новим роковима важности, како је то описано у овом члану Уговора.

# ОСИГУРАЊЕ РАДОВА

**Члан 10.**

Добављач је дужан да у року од 10 дана од дана закључења уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу полису осигурања са важношћу за цео период извођења радова, у свему према важећим законским прописима.

Добављач је такође дужан да у року од 10 дана од закључења уговора, достави Наручиоцу полису осигурања од одговорности за штету причињену трећим лицима и стварима трећих лица, са важношћу за цео период извођења радова, у свему према важећим законским прописима.

Уколико се рок за извођење радова продужи, Добављач је обавезан да достави, пре истека уговореног рока, полисе осигурања из ст. 1. и 2. овог члана, са новим периодом осигурања.

Добављач је обавезан да спроводи све потребне мере заштите на раду, као и противпожарне заштите.

Уколико Добављач не поступи у складу са претходним ставовима признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај Уговор признаје за извршну исправу без права приговора.

# ГАРАНТНИ РОК

**Члан 11.**

Гарантни рок за изведене радове износи године, (не мањи од 2 године), рачунајући од дана записничке примопредаје истих. За уграђене материјале и делове важи гарантни рок у складу са условима произвођача, који тече од дана испуњења овог Уговора у целости и потписивања записника о испуњењу свих уговорених обавеза које чине предмет овог уговора.

Добављач је обавезан да, на дан извршене примопредаје радова који су предмет овог уговора, записнички преда Наручиоцу све гарантне листове за уграђене материјале и делове, као и упутства за руковање.

# Члан 12.

Добављач је дужан да у току гарантног рока, на први писани позив Наручиоца отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Добављач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да активира банкарску гаранцију за отклањање грешака у гарантном року.

Уколико гаранција за отклањање грешака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Добављача тражи накнаду штете, до пуног износа стварне штете.

# КВАЛИТЕТ МАТЕРИЈАЛА И ИЗВЕДЕНИХ РАДОВА

**Члан 13.**

За укупан уграђени материјал и опрему Добављач мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.

Уколико Наручилац утврди да уграђени материјал или опрема не одговара стандардима и техничким прописима, забрањује његову употребу. У случају спора меродаван је налаз овлашћене организације за контролу квалитета.

Добављач је дужан да о свом трошку обави одговарајућа испитивања материјала и контролу квалитета опреме и одговоран је уколико употреби материјал који не одговара квалитету.

# АНГАЖОВАЊЕ ПОДИЗВОЂАЧА

**Члан 14.**

Добављач ће део радова који су предмет овог Уговора,

извршити преко подизвођача \_ , Ул.

бр. , ПИБ , матични број , у свему у складу са понудом број

\_ у % од \_\_\_\_\_\_\_\_\_ укупне вредности уговора.

Добављач у потпуности одговара Наручиоцу за извршење уговорених обавеза, те и за радове изведене од стране подизвођача, као да их је сам извео.

Добављач може ангажовати на начин предвиђен чл. 131 и 161. Закона о јавним набавкама.

Напомена: овај члан је опцион.

# МАЊАК И ВИШАК РАДОВА

**Члан 15.**

Уколико се током извођења уговорених радова појави потреба за извођењем вишкова радова Добављач је дужан да застане са том врстом радова и о томе обавести стручни надзор и Наручиоца у писаној форми.

Добављач није овлашћен да без писане сагласности Наручиоца и стручног надзора мења обим уговорених радова и изводи вишкове радова.

Уколико Наручилац прихвати да се изведу предожени вишкови радова, плаћање истих вршиће се по јединичним ценама из усвојене Понуде Добављача из члана 1. овог Уговора, а у складу са чл. 160. став 1. тачка 1. Закона о јавним набавкама, о чему ће се сачинити измена Уговора.

# НЕПРЕДВИЂЕНИ РАДОВИ

**Члан 16.**

Добављач је обавезан да одмах по уоченој потреби за извођењем непредвиђених радова, а пре извођења истих, достави Наручиоцу, преко стручног надзора, захтев за извођење непредвиђених радова који мора да садржи:

1. предмер и предрачун непредвиђених радова са јединичним ценама, оверен од стране стручног надзора;
2. детаљне анализе цена непредвиђених радова.

Стручни надзор проверава основаност потребе за извођењем непредвиђених радова, врши контролу предмера непредвиђених радова, описа позиција и количина и своје мишљење са детаљним образложењем сваке појединачне позиције доставља Наручиоцу најкасније у року од 10 (десет) дана од дана пријема захтева, ради предузимања радњи за уговарање непредвиђених радова у складу са чланом 157. Закона о јавним набавкама, о чему ће се сачинити измена Уговора.

# ПРИМОПРЕДАЈА РАДОВА

**Члан 17.**

По завршетку свих радова који чине предмет овог уговора, Добављач обавештава Наручиоца и стручни надзор.

Комисију за примопредају радова чине по један представник Наручиоца, стручног надзора и Добављача.

Примопредаја радова се врши комисијски најкасније у року од 15 дана од завршетка радова.

Комисија сачињава записник о примопредаји радова на дан примопредаје радова.

Грешке, односно недостатке које утврди Наручилац или стручни надзор у току извођења или приликом примопредаје радова, Добављач мора да отклони без одлагања и о свом трошку. Уколико те недостатке Добављач не почне да отклања у року од пет дана по пријему позива и ако их не отклони у споразумно утврђеном року, Наручилац ће радове поверити другом извођачу на рачун Добављача.

Коначна количина и вредност радова по овом Уговору утврђује се на бази стварно изведених количина радова оверених од стране стручног надзора и усвојених јединичних цена из Понуде, о чему Комисија сачињава записник о коначном финансијском обрачуну.

# УГОВОРНА КАЗНА

**Члан 18.**

Уколико Добављач не заврши радове који чине предмет овог Уговора у уговореном року, дужан је да плати уговорну казну у висини 0,1% од укупно уговорене вредности за сваки дан закашњења, с тим што укупан износ казне не може бити већи од 10 % од вредности укупно уговорених радова.

Наплата уговорне казне извршиће се уз оверу надзорног органа, без претходног пристанка Добављача, умањењем рачуна наведеног у окончаној ситуацији.

Ако је Наручилац због закашњења у извођењу или предаји изведених радова, претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

# РАСКИД УГОВОРА

**Члан 19**.

Наручилац има право на једностран раскид Уговора у следећим случајевима:

1. ако Добављач не започне радове најкасније до 10 (десет) дана од увођења у посао;
2. ако Добављач својом кривицом касни са извођењем радова у односу на уговорену динамику више од 30 (тридесет) дана и не предузима одговарајуће мере и акције за скраћење и елиминацију кашњења;
3. ако Добављач не изводи радове у складу са техничком документацијом за извођење радова;
4. ако Добављач неквалитетно изводи радове;
5. ако Добављач не поступа по налозима стручног органа у оквиру његових овлашћења;
6. ако Добављач, из неоправданих разлога, прекине извођење радова и исте не настави по истеку рока од 7 (седам) дана, или ако одустане од даљег рада;
7. ако Добављач није успео или је одбио да достави банкарску гаранцију за добро извршење посла.

У случају једностраног раскида уговора Наручилац има право да за предметне радове ангажује другог Добављача и активира банкарску гаранцију за озбиљност понуде и банкарску гаранцију за добро извршење посла.

Добављач је у наведеном случају обавезан да надокнади Наручиоцу штету, која представља разлику између цене предметних радова по овом Уговору и цене радова новог извођача за те радове.

# Члан 20.

Уговор се раскида писаном изјавом која се доставља другој уговорној страни са отказним роком од 15 (петнаест) дана, од дана достављања изјаве. Изјава мора да садржи основ за раскид Уговора.

# ЗАВРШНЕ ОДРЕДБЕ

**Члан 21.**

За све што овим уговором није посебно утврђено примењују се одредбе Закона о облигационим односима, Закона о јавним набавкама, Закона о планирању и изградњи, као и одредбе Посебних узанси о грађењу и других важећих прописа Републике Србије.

# Члан 22.

# Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Краљеву.

# Члан 23.

Овај Уговор ступа на снагу даном потписивања обе уговорне стране.

# Члан 24.

Овај Уговор, сачињен је у 4 истоветнa примерка, по 2 за сваку уговорну страну.

# За ИЗВОЂАЧА: За НАРУЧИОЦА: